𝐍𝐲𝐚𝐤𝐚𝐧𝐝𝐮𝐦𝐚 - Musaimo wa Njeri
Ng'enda thĩ ndĩkĩagaga mũtegi ĩ rwagĩcũtha rũtikĩrĩ ruo.
Mũgũnda wakũra mwarĩ wa maitũ ĩ wambagĩrĩria na rũtere.
Na mũgiti ndakĩagaga rũhara ũmenyage ũguo ĩ wacogotha thĩ nĩkwĩhũthĩra.

Watuĩkire wa nyina na nduma ĩ ũgĩtuĩka ndũgakinya tene.
Na cukuru mũtirĩ thitima ĩ ngakĩrigwo mũthomaga nakĩ.
Ningĩ kwanyu kaĩ kwagĩire arimũ a over time ĩ na aciari matirĩ mamenyithio.

Ririkana wĩ form ya mbere ĩ na mĩaka ĩna rũgendo no rũu.
Nĩ mũrutwo ũrĩkũ wa mũirĩtu ĩ ũinũkaga ũtukũ thaa ithatũ.
Na twagwĩtia report form ya mũrutani ĩ ũhiũragia ũhoro ta kĩbĩri.

Ũhoro ndũmataga ta iria ĩ menya ũthiaga ta rũhuho.
Mũtigagwo na anake a kambũi ĩ ũtũhenagie atĩ nĩũheirwo ihera.
Natwatuĩria tũkona ihera rĩrĩa ũrutagaĩ ĩ nĩ kũingaingĩra mĩciĩ yene.

Mwaka wa mbere kwarĩ mwĩhoko ĩ atĩ wahota gũgĩthoma.
Nginya ona baba akĩendia cieya citũ ĩ nakĩambĩrĩria kwendia mĩtaro.
Wĩcokere mĩgũnda thikũ ici ti mĩoneki ĩ ĩraga ota ndũma cia mwanake.

Ndĩrona ũgĩkĩra nguo njariĩ ĩ na tũgũrũ tũrĩ kũimba maca.
Karĩ kĩ gĩkĩ wona njĩra inĩ ĩ tondũ ũgũthiĩ ũgĩthũraga mata.
Ningĩ atĩrĩ kaĩ irio ciothe irakũiria ngoro ĩ nanoiria tũtũire tũrĩaga.

Kaĩ gĩthomo kĩaremire na ndũrĩ watwĩra ×2
Twatũra tũrĩaga ngima na ime nĩ ũndũ waku ×2
Tũgĩkĩraga nguo iraka atĩ nĩguo ũthome ×2
Wamaitũ

Kaĩ gĩthomo kĩaremire na ndũrĩ watwĩra ×2
Twatũra tũrĩaga ngima na ime nĩ ũndũ waku ×2
Tũgĩkĩraga nguo iraka atĩ nĩguo ũthome ×2
Wamaitũ